เนื่องด้วยเมื่อหลายเดือนที่ผ่านมาได้มีการนัดหมายเพื่อนสมัยมอปลายให้มาเจอกันน่ะค่ะ ซึ่งก็เป็นการนัดกันไปทานมื้อกลางวัน พออิ่มกลางวัน ก็ยังติดพันกับการเม้าท์มอยกันอยู่ ก็เลยลากไปนั่งร้านกาแฟกันต่อ ซึ่งเพื่อนก็เสนอให้ไปร้านนี้บอกว่ามีพี่คนหนึ่งทำกาแฟอร่อยดี (ถ้าเจอพี่เค้านะแก แต่ถ้าเจออีกคนก็ไม่ค่อยเข้มข้นเท่า...อ้าว) ก็เลยลองไปหม่ำกันอะค่ะ

สำหรับทางไป จำได้แต่ว่าต้องเข้าซอยไปอะนะคะ จากนั้นก็จะเจอร้านหน้าตาแบบรูปแรกเลย โดยที่จอดรถจะอยู่อีกฝั่งของถนน แต่อย่างที่เห็นว่าถนนไม่ได้กว้างมาก เพราะงั้นก็สะดวกดีค่ะในการที่จะจอดแล้วเดินไปหม่ำที่อีกฝั่งนะคะ

ราคาก็ค่อนข้างมิตรภาพมากมายอ้ะ (สมเป็นเมืองเพชรบุรีจริงๆ รักบ้านเกิดที่สุด อิอิ) 25-30-35 ก็ราวๆ นี้อะค่ะ สำหรับเครื่องดื่มที่นี่

ซึ่งพอเดินผ่านตรงเคาน์เตอร์นี้ไปก็จะเป็นสวนตามภาพเลยนะคะ ซึ่งก็จะมีที่นั่งกระจายๆ กันอยู่ค่ะ

ลักษณะที่นั่งก็มีหลายแบบอยู่ค่ะ อย่างม้านั่งกลมๆ เพ้นท์ลายแมวงี้

ที่นั่งในร้านก็มีนะคะ แต่ค่อนข้างน้อยหน่อยอะค่ะ ตามภาพเลย

แถมเจ้าของร้านน่าจะชอบอ่านหนังสือด้วยค่ะ หนังสือแยะเชียว (มีเอาหนังสือไว้ในตู้เย็นด้วย เก๋ปะหละ)

สองแก้วแรกนี่เป็นของเพื่อนนะคะ คือเค้าน่ะพันกระดาษทิชชู่มาอย่างดี แต่เพื่อนเห็นเราจะถ่ายรูปเลยแกะออกให้เห็นโลโก้ร้านที่แก้ว เลยต้องถ่ายแก้วที่สองของเพื่อนอีกคนมาด้วยค่ะ (ฮา) ให้เห็นหน้าตาก่อนโดนเปลื้องทิชชู่ออก รสชาติ เพื่อนบอกเข้มข้น อาหย่อยดีค่ะ

ต่อไปค่ะ ชาเย็นของเรา อร่อยอยู่นะคะ ถึงแม้จะไม่ได้อร่อยเวอร์ แต่ก็เข้มข้นดี หวานน้อยไปนิด (สำหรับเรา 555) ส่วนแก้วหลังนั่นชาเขียวนมเย็นของเพื่อนค่ะ เจ้าตัวบอกหอมอร่อยดีเช่นกันฮับ

ต่อไปโกโก้เย็นของเพื่อนอีกคน (นี่ขนาดกลับกันไปบ้างแล้วนะ หุๆ) เข้มข้น (ดูจากสีได้) แต่เพื่อนบอกว่า อร่อยนะ แต่เหมือนรสมันไม่กลมกล่อมยังไงไม่รู้ แต่เข้มข้นดี

บนโต๊ะที่พวกเรานั่ง เค้ามีของประดับน่ารักๆ อย่างนี้ด้วยน้า นึกถึงงานฝีมือสมัยเด็กๆ เลยอ้ะ

พอดีช่วงที่ไปนั่น ร้านเค้ามีจับสลากแจกของด้วยค่ะ ก็เลยจัดกันไป

ของที่ได้มา ณ วันนั้นค่ะ ที่อยู่ในแก้วพลาสติกใสนั่นเสื้อของทางร้านนะคะ อิอิ ก็จัดสรร แบ่งปันกันไปอะนะคะ

สรุปแล้วสำหรับร้านนี้นะคะ บรรยากาศก็ชิลล์ๆ ไม่ได้สวยงามมาก แต่ก็เหมาะจะมานั่งผ่อนคลาย อ่านหนังสือ ดื่มเครื่องดื่มค่ะ ที่สำคัญ ราคาถูกมากๆ อ้ะ ชอบๆ